CELEX: 62010CO0289
Language: hu
Date: 2011-09-12 00:00:00
Title: A Bíróság (hetedik tanács) 2011. szeptember 12-i végzése.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE kontra Európai Bizottság.#Fellebbezés - Szolgáltatásnyújtásra irányuló közbeszerzési szerződések - A jövedéki termékek mozgásának felügyeletére szolgáló telematikai rendszerek leírása, kiépítése, karbantartása és műszaki támogatása - Az ajánlat elutasítása - Ezen elutasítás indokolásának elmulasztása.#C-289/10 P. sz. ügy.

A Bíróság (hetedik tanács) 2011. szeptember 12‑i végzése – Evropaïki Dynamiki kontra Bizottság
      (C‑289/10. P. sz. ügy)
      „Fellebbezés – Szolgáltatásnyújtásra irányuló közbeszerzési szerződések – Közbeszerzési eljárás – A jövedéki termékek mozgásának felügyeletére szolgáló telematikai rendszerek leírása, kiépítése, karbantartása és műszaki
         támogatása – Az ajánlat elutasítása – Ezen elutasítás indokolásának elmulasztása”
      
      1.                     Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének
            a Bíróság általi felülvizsgálata – Kizártság, kivéve az elferdítés esetét (EUMSZ 256. cikk, (1) bekezdés, második albekezdés;
            a Bíróság alapokmánya, 58. cikk, első bekezdés) (vö. 17–18., 27–28. pont)
      2.                     Fellebbezés – Jogalapok – A Törvényszék előtt felhozott jogalapok és érvek egyszerű megismétlése – A hivatkozott téves jogalkalmazás
            meghatározásának hiánya – Elfogadhatatlanság (EUMSZ 256. cikk, (1) bekezdés, második albekezdés; a Bíróság alapokmánya, 58. cikk,
            első bekezdés; a Bíróság eljárási szabályzata 112. cikk, 1. §, c) pont) (vö. 31., 63. pont)
      3.                     Intézmények jogi aktusai – Indokolás – Kötelezettség – Terjedelem – A szolgáltatásnyújtásra irányuló közbeszerzési szerződés
            odaítélési eljárása keretében hozott, ajánlatot elutasító határozat (EUMSZ 296. cikk, (2) bekezdés) (vö. 43., 44. pont)
      4.                     Az Európai Unió közbeszerzései – Közbeszerzési eljárás – Szerződések odaítélése – Az odaítélés szempontjai – Az ajánlatkérő
            általi kiválasztás – Nem kizárólag mennyiségi szempontok – Megengedhetőség (1605/2002 tanácsi rendelet, 97. cikk, (1) és (2) bekezdés)
            (vö. 52., 54. pont)
      Tárgy
      
         
               Fellebbezés a Törvényszék (harmadik tanács) T‑50/05. sz., Evropaïki Dynamiki kontra Bizottság ügyben 2010. március 19‑én hozott
                  ítélete ellen, amelyben a Törvényszék elutasította a jövedéki termékek felügyeletére szolgáló telematikai rendszerek leírására,
                  kiépítésére, karbantartására és műszaki támogatására irányuló közbeszerzési eljárásban a felperes által benyújtott ajánlat
                  elutasításáról és a szerződésnek másik ajánlattevő részére történő odaítéléséről szóló, 2004. november 18‑i bizottsági határozat
                  megsemmisítése iránti keresetet.
               
            Rendelkező rész
      1)         A Bíróság a fellebbezést elutasítja.
      2)         A Bíróság az Evropaïki Dynamiki – Proigmena Systimata Tilepikoinonion Pliroforikis kai Tilematikis AE‑t kötelezi a költségek
         viselésére.